CELEX: E2019P0009
Language: fi
Date: 2019-11-26 00:00:00
Title: Abelian ja WTW AS:n 26 päivänä marraskuuta 2019 EFTAn valvontaviranomaista vastaan nostama kanne (Asia E-9/19)2020/C 23/07

23.1.2020   
            
            
               FI
            
            
               Euroopan unionin virallinen lehti
            
            
               C 23/7
            
         
      Abelian ja WTW AS:n 26 päivänä marraskuuta 2019 EFTAn valvontaviranomaista vastaan nostama kanne
      (Asia E-9/19)
      (2020/C 23/07)
      Abelia ja WTW AS, asiamiehenään asianajaja Espen Bakken asianajotoimistosta Arntzen de Besche Advokatfirma AS, P.O. Box 2734, Solli, 0204 Oslo, Norja, nosti 26 päivänä marraskuuta 2019 EFTAn tuomioistuimessa kanteen EFTAn valvontaviranomaista vastaan.
      Kantajat pyytävät, että EFTAn tuomioistuin
      
                  1.
               
               
                  kumoaa 10 päivänä heinäkuuta 2019 annetun EFTAn valvontaviranomaisen päätöksen 57/19/COL ja
               
            
                  2.
               
               
                  määrää EFTAn valvontaviranomaisen maksamaan oikeudenkäyntikulut.
               
            
         Oikeusperusta ja taustatiedot sekä kanteen tueksi esitetyt oikeusseikkoja koskevat väitteet:
      
      
                  —
               
               
                  Abelia on Norjan suurimpaan työnantajajärjestöön eli Norjan yritysten ja teollisuuden liittoon (Næringslivets Hovedorganisasjon, NHO) kuuluva kaupan alan työnantajajärjestö.
               
            
                  —
               
               
                  WTW AS on ohjelmistojen kehittäjä ja kauppajärjestö Abelian jäsenyritys, joka tarjoaa innovatiivisia teknisiä ratkaisuja asiakkaille useilla liiketoiminta-aloilla. WTW toimii myös sähköisen terveydenhuollon alalla ja kilpailee suoraan julkisen terveydenhuollon sähköisistä palveluista, joita EFTAn valvontaviranomainen, jäljempänä ’valvontaviranomainen’, käsittelee riidanalaisessa päätöksessä.
               
            
                  —
               
               
                  Riidanalainen päätös koskee sellaisen julkisen yrityksen ilmoitettua rahoitusta, jonka tehtävänä on huolehtia Norjan sähköisistä terveydenhuoltopalveluista.
               
            
                  —
               
               
                  Norjan hallitus ei katsonut sähköisen terveydenhuollon yhteenliitettyjen toimien julkista rahoitusta valtion tueksi, koska kyse ei ollut ETA-sopimuksen 61 artiklan 1 kohdassa tarkoitetusta ”taloudellisesta toiminnasta”, mutta teki 3 päivänä toukokuuta 2019 ilmoituksen oikeusvarmuuden vuoksi.
               
            
                  —
               
               
                  Valvontaviranomainen hyväksyi riidanalaisen päätöksen 10 päivänä heinäkuuta 2019 valvonta- ja tuomioistuinsopimuksen 4 artiklan 2 kohdan nojalla ja totesi, että Norsk Helsenett SF ja Norjan sähköisen terveydenhuollon osasto eivät ole ”yrityksiä” tarjotessaan sähköisiä terveydenhuoltopalveluja Norjan terveydenhoitoalan nykyisten järjestelyjen puitteissa.
               
            
                  —
               
               
                  Riidanalaisessa päätöksessä valvontaviranomainen katsoi myös, että ilmoitetuista toimenpiteistä ei aiheutunut Norsk Helsenett SF:lle ETA-sopimuksen 61 artiklan 1 kohdassa tarkoitettua taloudellista etua.
               
            
                  —
               
               
                  Kantajat riitauttavat sen, että valvontaviranomainen hyväksyi tukea koskevan riidanalaisen päätöksen aloittamatta muodollista tutkintamenettelyä ja loukkasi näin kantajien menettelyllisiä oikeuksia.
               
            
                  —
               
               
                  Näin ollen kantajat katsovat, että EFTAn tuomioistuimen olisi kumottava riidanalainen päätös.